- Matta
- <
- 27
- >

27
1 kambo fini celummeri, liya wabe kanga nubo dur nubero cin fuwakang nureu ciya tam Yeecu ti naci twalumceu. 2 cin bwanco, cin neken liya dur ko Bilatu 3 dila ya fuda niwo nekenceu, kokacito ci war Yeecu nin bolang twal keri in do yiloka-yilotak yila cimen ki nungeu kwini ta'ar durem faricawanin kannge nubo dur 4 yii ki mimmam bwirang ke ma neken buyale wo mabo bwirang keu la cin toki kii, ye yonyo wiye? nuwa ciko dor mwer? 5 dila cutang culom nungemwi bitine ku wabe liyan dob ci, yaken yan yeiken dor cero 6 dila ni durwabero tu culom nungembo yiki, kebo dnggdong mor werfuner 7 la ci fuwakam keroco tibercer, kemero lacin te num ka fiye nii muka tinngek nin yilam fiye tuwe fabube bi ye kenwo mor tinnyere, kemer buyalr ka 8 won co dike bwici cuo fi coti toti nyii Irimiya di duwenne kowo 9 dila dike toki nyii Iremiya nii du kumeu diim cin tu culom nungem kwini ta'ar wo fene bibei Iccere, la yo dor ciro nin neu, 10 cin neken na tenka bitinek nii tinngeret, nawo kwama yi yeureu 11 dila Yeecunti kabum liya durko, liyadurko meco, mun liya yafudawarka? Yeecu ciya, nyoo mwa toke 12 dila nob webebbo durko kange nubo durko cin mwelcinen, tokbo ker, 13 dila Bilatu yico ki, mwo nuwabo mwelka tinim bowo ci mamen tiye ka? 14 dila yicobo ker winwo, dike liya durko nyimanyi kambo ken 15 liya durko nyamkang niwin nin nii wo nubo ma dacenneu 16 ki kwama wuro cin wiki kange nii furcina deco Barnaba. 17 la kaci muromere, dila Bilatu yici ki we kom cuiti a nya kumen kannge? Barnaba, kaka a wo ci cuwoti ki Yeecu kiritti ka? 18 wori cin nyimwom cibomkico na kiyerce 19 kanbo ciyim kutile twomcinen twomange ki, cirom nii wo nin nii manki bwaranke wuro min cokkan mor dukume kambo ken kercer. 20 ki kwwamawo durem liya wabembo kannge nubo durko cin bolum nubo cin yi ki a nyani nen kange Barnaba nin, a twalum Yeecu 21 dila dur liya meci kom cuiti a nya kumen kange? cin yi ki, Barnaba 22 Bilatu yi ci ye ma ma Yeecu ninti woci cuwoti kiritti dila gwamceu cii ciya akulken co. 23 lan yii ci, ye bwiye, bwiran kererde camane? di cin ciya ki diro duro dur, akulkenco 24 kambo Bilatu to manica doldiker tiyeri wori kwobkanke atin kweni, duu mwembo nirim kemceko kabum nubem, yiki, mimanki bwiranke dor buyale niwo manki kwirankru komma dike komcuiye. 25 nubo kwarub yiki, dila buyaleceu a yii ken dor nyo kange bi beyo lokyeun 26 la nya cinen Banaba dila ma Yeecu nin balyanyeri neken co cinen na yekom co 27 la nob dakkeb liya dureko cintu Yeecu cin yaken ciko mor luwe liyako dur, lacin murou tangne nob dukkebo ducce 28 cin marancinen meke na nyime ci dokcinen kulendo fiyere. 29 cin me cinen lalam duwek cuakkek cin dok cinenti dorcer, yila cineco dango ciya tam kamce ko cal ciyere cin cunyii kabumce ci ma ci nen buuomti, ci yi ti ki dume mweu akutan nyi liya yafudawar' 30 cin tuomcinenti betuombo bwitak, ci yom damngo ci mweco ciko dor 31 kam cidim buo kace keri, cin cokum lalango cin dok ci nen kulencero, cin cin ca cin kaba ya ken kica fiye ciya kulen cotiyeu 32 kambo ci ciro kalere, cin kwabti bue ni bakurame kange dencero caminu, woci dokco ayakangeci natum bwatiye kulkake 33 cin lau fiye kange ci cuotiki goltau, wuro yitiye, kweldu wee, 34 cine neco mwem mwerum kange dike tweitweyeu naci nom kanbo citwiyeri lako nobo 35 kanbo ci kulken ceri, cin kabkannyum belleceu kimaka dacenek dor cer 36 lacin yiken ci too coti 37 cin mulang dike kange cin yei ci nenti dor cer yiiki wonco liya yafudane 38 cin yenkeco wari kange nob kub nyo yob, win neu kango cacci yerece wneu kango mwokece 39 burombo cutiyeu too co t, fok doroti, 40 laciti tokii, mwo muki mwom wurom lo kwamau yila mu mum mor kume ta'ar fulom dor mwero cile no munbi bwe kwamari yarau cuktom bwatiye nin 41 nyoken durem nob wabebo macinen kange nob mulamgkab kange liyab bo durembo, ciyi tiki, 42 fulom kangumbo la fueki fuloka dorek ceko co liya jorilawa. ciya yirau dor cuktum bwatiyem nabi ne bilinke fiye ciwuyeu 43 kambo ca ciya kange kwama. kwama a cerco wori cinyi ciki cimbi bwe kwama 44 nyo naco nob kubbowo nyo yob ci kulkenci wari yeu ci toce. 45-46 ki kakukce kumta cileu cumuom bitineu kwarub yalam kene ta'ar na meece. ki kene taareri, Yeecu kun diro kibi kwan yikii, eli-eli lama cabak tani? ki tokki, kwamanin, kwamami, yebwi mu mirannye wiye? 47 kanbo birombo timbo dmmen muwari nyeri, lacin yiki, nyi bicuor Iliyaro 48 dangjang dangjang kange woom nacwak yatuu cukko dokti mor munge fuwar dokti dor damge tarcinen ciya nom 49 latangneceu, dubomco nabito keno Iliya anbou na fulomcori 50 la Yeecu kundiro kibi kwan cii neyee cola nyam kang yuwa tangbek ceko nin ne 51 dila kuwabe kwama woram moro yob tamdi yiraken ciko bitini. bitrneu mikan nyi, bangtinimbo yaranngum, 52 tuwe tinimbo wumangum, birombo wucakkeu darangum dameu cin kunangum 53 cin cirangum mor tuwe tinim kanbo ca kwenum meri, cin doken cinar loro wu cakke cin yau nubo nin kila. 54 ka dur nob dakkebo kange nubo wuro to Yeecu cin cwamtai kibi mikaka bitineko kange diko bwiyeuri, cin cwamtai kibi cuom cin yiki, bilinke wobi bwe kwama 55 na tubo killa wofo Galili birombo bwangten Yeecu naci too ceu cin citi toi kutan 56 morece mar yamu magdaliya, maryamu nee Yeecu kange yucufu, kange nii bibwe zabadi 57 kimeri lani cwekaka ko kange inni armatiya bou, dencoro yucufu cekeneu inni bwanka Yeecu 58 ya bilatunin me aneco bwi Yeecu dila Bilatu ne nyaldo aneco 59 Yucufu tu bwi Yeecu cumuom ki lalango wucekke, 60 la dokkenco mor tuweco ca wobi fwijeu mor la cin tungti tero nyi tuwe co cuwi 61 Maryamu Magdaliya kange Maryamu wineu ciyim cunga ko wineri 62 cilfiniceu nawo kume yulangka ko cumeu, liya wabe kange faricawa cin muri kange Bilatu. 63 cin yiki, tee luwe nyim kwabi ki kwama wo ni bibolero wuro kidu meu toki kii ki kume taardi 64 man kwenum nyori ne nyaldo a to tuweti na kume yo bbece kebo nyori nob bwanka cebo anbou kumco, laci yi nubo, in kwennm tuwe. la buoko an la kaba ko ceu bwiraka 65 Bilatu yici kom tu nob to kabo kamma tokako kibi kwan kumer gwam 66 la ci ya cito tuweti cin cumuom tuweu cin titi to ka kaning

- Matta
- <
- 27
- >

© 2020 Door43