- Marku
- <
- 14
- >

Dimero 14
1 Duklume yabka, wo carito camfuwmbo maniye kum kume yob, durtinin nob wabebo, kange nob mulangkab werfunero cin do kambo ciya tam Yecu tiyeu yurangum yurange na cin bwalum co la. 2 ciki kebo ki duklume kari bouki kyan tiber neber.
3 Yecu kino Bettinya lo Caminu wale, yo na cin yaken cikka ri kange nawiye tum ki wer nuwager do ficange na keme ce kambo keng, con bultang cinen ti dor. 4 kangyumbo wari kange Yecu mam funer, La cin tok ti ki. 5 Nuwang ficangeb bo wo na keme ce kambo ken, kayabo a miyem di na tikan nub fuyabo nen kemera? Ye bwi kankako wo nawuri.
6 Yecu yici ki, “ko dob co, ye bwi kom werang co tiye. 7 Tano kon ki ner tikanka nob bwineb di kaka nob fuyabdi ci wari kange kom kang kang. Mi min man wari kange kange kom. 8 Na wiyewo ma nagen do ken na ywelka furka bwimiko ce. 9 Bilengke, ma yikomti, gwam fiye atokom fulen kerer miro tiyeri fou dorbintineret mani a tabti kange nawiye wuro, kange lumako ci mame neu.
10 Ki nuwa kako wori, Yahuza Icarioti, win mor nob bwangka cebo cer ka cwak yaken fiye nii dor wabero wiyeu be na co kangum co cinen. 11 La nob dor wabero nuwa yori, ci ma bilangtum kambo ken kange nor kiyemer ciya ne Yahuza tiye. Con yoten doka nureko ca neken co ci ti neneu.
12 Kakokko wine na caga carito camfuwam maniye kange twiranka bar kwame duklume yabka, nob bwanka cebo yi co ki “La baywel fiye caka duklume yab kako fe?”. 13 Twam yob mor nob bwangka ceb ki “Kom do mor cinar lor kan fiya kange nii tum ki tabwer mwenger. 14 Luwe ce dori kom bwang cinen ten ko yi nii luwa, nii merangka yi ki “Ma cwi fiye ceerka ti na canga duklume yabka kange nob bwanka meko?”
15 An nung kumen lowe diye durko ywelum ywele. “La kon ywelbenet wi firen”. 16 Ki do ka nob bwangka ceko cinan lor ci fiya dikero nyo nawo ci tokeu, ci keneu cin ywilangum duklume yabkako.
17 Kambo me domeri, cin bou kange kwobcilombeu. 18 Fiya ci yim La te caka cari, Yecu yi ki “Bilenke ma yi koti kange cati wari kange meu an kanye.” 19 La kwomci, ci me co, win bwiko wine ci ki “Bilenke kebo ma”.
20 Yecu ciya ci yiti ki, “Win more kwobcilombo yobe wo dokkan ti wari kange meu, can nawo mor kweleu”. 21 Bibwe nifire an cu kambo bifumero toki dor cere di la kwannen mou yni mo kance! “An la ci men, no ciki bou co bo.”
22 Fiya ci ca carito ti, Yecu tu carito yoti bibwiro wi, Con duwarangi con neci yiti ki, “Wo bwi mi”. 23 Con tu kweleu, con ne bouka kangek cin necii, cikeneu cin noo kwele nen. 24 Coki “Wuro bwiyale mi na nore ce wo cii cori ki nubo kila-kila.” 25 Bilenke, Man ma noten mwem tiyeb bo wuro ti kange kom, dila ma nou na fwir mor liyar kwamar
26 Bwiko ci kanuwe na wabka kwama co cela ciin cu bang zaitonek. 27 Yecu yi cii, “Gwam kume kan kottange, kom yari ki kermid, dila mulangum mulange wo yiti” Man mwe ni bi yuware kwame a yalam”.
28 Bwiko kwenka mib man cu kab yulum kom yaken Galili. 29 Bitrus yi co, “Bwen gwam ce ciya yari ri, o-ogn kebo kange ma”.
30 Yecu yi co “Bilenke min yi nen ti, mor kume wo kiyange barbicake na yobe ce, mwan kanang yomka mik kriti taar.” 31 Di Bitru yilan tok ten, “Bwen ciyan bwelye wari kange mori, mani ma kanang yomka mweti.” Gwam ce cin ma norowo.
32 Ci lam kange fiye ci coti Gethcemane, Yecu yi nob bwankab cebo “Ko tacinen fo ya ma kwob dilo.” 33 Con tu Bitru kange Yakubu, Kange Yahaya. con ter nuwa ka dotange ko kambo ken kange kwomka ducce. 34 Dila cin yi cii, “Dume mi nuwa dotange ti, tamwin bwiyan. Ko tam na fo, kom yi ki bati.
35 Yecu ya kab bi dob ri, cin yari bitine, con kwob dilo con yi ti, tano diker makar di, tu men dotange wo. 36 Co yi ki, “Abba Te” dikero gwam na makace monen Tum dotange di kebo cwika mik, namwe.
37 Con yilau bo ci fiya cii dam dum La coki Bitru, “Cimon, muki daduma? Maka corti na kene wine ce? 38 Co cori, kom kwob dilo kati doken duwaka. Yuwa tangbeko bicom ti cwi, dila nange yibed” 39 Tak con cu ya ci kwob diloti, ci tok ki ka co.
40 Tak ciyilau bo ci fiya ci dam dum, dil nuwe ce tuu, di ci yombo diker ciya yi co tiyeu. 41 Co bou na taare ceu, con yi ci, “Duwal kom da dumbo ti, kom ki fubiya? Cuwati! dikene dim. To! Bibwe nii ci kanco kan nob bwirange. 42 gweni, biya. To, wo kanyereu wo bidom.”
43 Ci mor toka kekre Yahuda, win mor kwobsolombo yobe, Lau, la kalito durko wari kange co, ki fulen daltomer fiye nii wabe dur ko knage nob mulangkab. 44 Nii kanka ce ko nun cimen yirom ki, “Nii wo ma kurumeu, co ni co kom tam co, kom yaken ki co bwambwabe. 45 Kambo Yahuda Lauweri, dang jang co bou Yecu nen co ki “nii meranka” con korum co. 46 Di cin yoti kan cinen cin tam co.
47 Di win wo timbidomeu kwou kulencero cwallum to canga nii waber durko. 48 Yecu yi ci ko borangum na nob taka nob kwiyeb ki kulenti kange daltomer na kom tam ye? 49 Fiya mi meranti bi kur waberer kankantinwari kange kom ka tayebo, di la manyo be na dim dike bifumero tokeu. 50 Wi fiye wo, gwam nubo wari kange yecu mirang co wi, cin torum.
51 Kange bwayile ka co kange yilang kwabka cinen bwang ten Yecu ti. Kambo nubo tam ceri. 52 Cin dob cinen yilang kwabkako, cin cwa cin cu kwancer.
53 Cin yaken ki yeci ni wabe dur ko nen, wari kange ce liyar wabeko kange nubo dur tinimbo, kange nob mulanka tinimbo mwerum wi. 54 La Bitru bwang cinen ten kutan ya cuko lo nii dur wabere. Ci yi wari kange nubo cortiyeu, Ci cukira ko ti
55 Na wo liya wabe tinin gwam kange nob yimib Yahudawa bo, ci do warke ti dor Yecu, na ci fiya na ci twalum co dila ci fiyabo. 56 Nubo kila bou ki warke cwerke dor cer, dila yi ciye bou bo win.
57 La kangum bo kwanou tak cin ne warke cwerke dor cer ciki. 58 Yon nowa con toki 'Ki cn werum kurwabero nubo muweu, yila na ci muti kume taar'”. Kebo muka niik. 59 Gwam kange wo warke ce boubo win.
60 Di nii dur wabero kwenti tiber cer me Yecu ki mun manki karka ke dor warke wo nubo boro tok dor mwera? 61 Di kumom ci bir bir diker cer tok bo kange diker. Nii wabe durko yila me ten co, wentari mu Almacihu, bwe nii duktong kakaa? 62 Yecu yi ci ki “Mou kan to bibwa nifire yim kanko cattiyerer nii bi kwane ayilau mor bi lore.”
63 Di nii dur wabero wobrangum kulnecero warke wini tak ba dotiye? 64 Con nuwa dilakako con mani ye ka toye? Gwam ce ci mwati cinen warkere kin da twalka. 65 kangumbo yo ten twuman cinen bi twombi ti, bwam nuwe ceu, ci bok co ci yiti. “Yii bou diker ya bwitiyeu” nob corkabo malli coti.
66 Bitru ken yim bitin tare luwenen, kange Bubiya cange dur nii wabe bou. 67 Cin to Bitru cu kira ti, To co bicom coki. “Moken mo wari kange bwe Nazarene Yecu. 68 Di con kanagum Ciki. “Mi ma yumbo diker mo tok tiyeu tenkang fwetanka.” Cin cerou karak kale ri La barbicakeu mwob kiyangeu.
69 Di Canga to co yila tokten ki “Borombo wo tirangum wiyeu. Woken wi more ce. 70 Di la con kanag ten Kutang bo yori boro timtiyeu cin yi Bitru “Bicom mon wii win mo re ce, mun bwe Galili.
71 Di con ter cilka duwice, wabrangti, “Ma yumbo nii yo kom tok tiyeu.” 72 Cang Cang nawo barbi cake mwob kiyange yobe. Bitru bulange ki kero Yecu yi ceu. ki Fiya na barbicake na mubkyange kiriti yobe, mun kanang ye kriti taar, La bulangeri con taa cikawiyeko.

- Marku
- <
- 14
- >

© 2020 Door43